**Szitakötő 2016-3 Ősz**

**Mérem, de mit? című írásához kapcsolódóan**

***Játék az idővel***

**Órafajták**

Mi lehet a csoportosítás alapja?

a, toronyóra zsebóra

(mobilitás)

 napóra, Hold-óra, csillagóra, ingaóra, elektromos óra, vízóra, homokóra napfényelem óra, kvarcóra

(szerkezet)

b, **Szitakötő 2016-3 Ősz** Mérem, de mit? című írás elolvasása

c, [www.ora-orak.hu](http://www.ora-orak.hu) honlap felkeresése

 d, Tervezzetek saját lakóhelyeteknek virágórát!

(különböző technikák – rajzolás, festés, számítógépes tervezés)

**Drámajáték**

**„Megáll az idő”**

a, Képzeletben megáll az idő. – Válassz egy olyan testhelyzetet, mozdulatot, tevékenységet, ami tükrözi azt, mit csinálnál legszívesebben, ha meg tudnád állítani az időt!

b, Az előző mozdulattal alkossatok tablót! Álljatok csoportba, hogy egy képzeletbeli osztályképet készíthessünk!

**Drámajáték - helyzetgyakorlat**

a, A gyerekek 2-3-4 fős csoportokba szerveződnek. Húznak egy-egy szólást, helyzetmondatot. Olyan szituációt kell elképzelniük, eljátszaniuk, amelyben az általuk kihúzott mondat elhangzik.

b, A helyzetgyakorlat után a többiek értelmezik a szituációt, megbeszélik az adott idővel kapcsolatos szólás, helyzetmondat jelentését.

c, A tanulók a táblán az összes szólást, helyzetmondatot párosítják jelentésükkel.

(Az alábbi szólások, helyzetmondatok és értelmezésük külön kártyákon találhatók.)

*agyoncsapja az időt =* unalmában eltölti az időt

*fiatal még az idő =* korán van még lefeküdni (vagy elmenni valahonnan)

*szorít az idő =* (pl. határidő) – cselekvésre sürget, kényszerít valakit

*rohan (repül) az idő =* a kívántnál gyorsabban telik az idő

*öli az időt =* tétlenül, haszontalanságokkal tölti az időt

*nehéz időket él át =* nehézsége, problémája van

*kifut az időből =* a rendelkezésre álló vagy tervbe vett idő alatt nem tud elvégezni valamit

*idejét múlt =* kiment a divatból, elavult

*húzza az időt =* szándékosan túl lassan tesz valamit, hogy minél több idő teljen el

*más idők járnak =* már nem úgy vannak a dolgok, mint régen, jelentős változások történtek

(Magyar Szólástár Tinta Könyvkiadó)

**Beszélgetés**

Beszélgessünk az időről!

***Időmilliomos vagy? Időzavarban szenvedsz?***

Te melyik csoportba tartozol?

Mit tennél, ha időmilliomos lennél?

Mi az oka annak, hogy nincs elég időd semmire?

Hogyan szerveznéd az életed, hogy mindenre jusson időd?

Félixné Oravecz Márta

Kecskeméti Református Általános Iskola